Α) Το κείμενο ανήκει στην Β΄ περίοδο της Νεοελληνικής λογοτεχνίας (1453-1669) και συγκεκριμένα στην Κρητική λογοτεχνία. Εντοπίστε χαρακτηριστικά της Κρητικής λογοτεχνίας που υπάρχουν στο συγκεκριμένο απόσπασμα.

Β) Εντοπίστε τους τύπους της αφήγησης που κυριαρχούν στο έργο.

Γ) Εντοπίστε τις εικόνες που υπάρχουν στο απόσπασμα και αισθητοποιούν το αίσθημα αισιοδοξίας που υπάρχει στο απόσπασμα.

Δ) Ποιες δομές της οικογένειας καθορίζουν τη μοίρα των δύο ερωτευμένων νέων;

Ε) Ποιες λαϊκές αντιλήψεις για το γάμο διαφαίνονται στο κείμενο;

**ΓΙΑ ΤΟ ΣΠΙΤΙ** Πώς παρουσιάζεται η Αρετούσα στο απόσπασμα; Ποια σημασία έχει η επιλογή του συγκεκριμένου ονόματος; Ποια διαφαίνεται να είναι η σχέση της με τον πατέρα της και σε ποια συμπεράσματα καταλήγετε για τη θέση της γυναίκας στις παραδοσιακές κοινωνίες; Συγκρίνετέ την με την Αρετή του «Νεκρού Αδελφού»

**ΣΥΝΘΕΤΙΚΗ ΕΡΓΑΣΙΑ**: Με αφορμή όσα ακούσατε και διαβάσατε για το θέμα της πατριαρχικής οικογένειας γράψτε ένα άρθρο στο περιοδικό του σχολείου σας (σε ηλεκτρονική μορφή 300 περίπου λέξεων) που θα αναφέρεται σε αυτή τη μορφή της οικογένειας, θα αναζητάτε τα αίτια δημιουργίας και κατάλυσής της και θα τη συγκρίνετε με τη σημερινή πυρηνική οικογένεια ως προς τους ρόλους που διαδραματίζουν τα μέλη στην καθεμιά.

Μπορεί να σας βοηθήσει το παρακάτω διάγραμμα:

Σύγκριση παλιάς και σύγχρονης οικογένειας ( μέθοδος σύγκρισης αντίθεσης)

Κοινό σημείο: η ανάπτυξη συναισθηματικών σχέσεων μεταξύ των μελών, ενδιαφέρον για τη ζωή και την ανάπτυξη των παιδιών, αισθήματα σιγουριάς και ασφάλειας.

Παλιά Οικογένεια: Πολλά μέλη, πατριαρχική οικογένεια. Διαφορετική αντίληψη για την ανατροφή και μόρφωση των παιδιών. Η μητέρα στο σπίτι, υπάκουη, υποταγμένη στον άντρα της. Οι γονείς: φόβος και τρόμος. Παιδαγωγικές μέθοδοι: προσβολή, ξυλοδαρμός

Σύγχρονη οικογένεια Λίγα μέλη, πυρηνική. Γονείς δείχνουν ενδιαφέρον, κατανόηση για τα παιδιά Εργαζόμενη μητέρα: αποκτά κοινωνικό κύρος, ανεξάρτητη οικονομικά με θετικές και αρνητικές συνέπειες. Διάλογος μεταξύ των μελών: ισότιμα τα μέλη. Επικοινωνία γονιών με παιδιά. Εκδήλωση από γονείς τρυφερότητας, στοργής. Παιδαγωγικές μέθοδοι: διάλογος, συμβουλή.